
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3


U   I M E   R E P U B L I K E   H R V A T S K E
R J E Š E N J E

			Trgovački sud u Rijeci, po sucu Veri Jelenović, odlučujući o prijedlogu Financijske agencije, Zagreb, Ulica grada Vukovara 70, Regionalni centar Rijeka, Podružnica Rijeka, Rijeka, F. Kurelca 8, OIB: 85821130368 za otvaranje stečajnog postupka nad trgovačkim društvom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391, dana 22. ožujka 2017. godine  

r i je š i o   j e

I. Obustavlja se prethodni postupak  radi utvrđivanja uvjeta za otvaranje stečajnog postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391 i odbija se kao neosnovan prijedlog predlagatelja Financijske agencije, Zagreb, Ulica grada Vukovara 70, Regionalni centar Rijeka, Podružnica Rijeka, Rijeka, F. Kurelca 8, OIB: 85821130368  za otvaranje stečajnog postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391. 
II. Ukida se mjera osiguranja iz članka 118. stavak 1. i 2. Stečajnog zakona (objavljenog u NN 71/15), određena rješenjem ovog suda posl. br. 14 St-1304/2016-6 od 27. siječnja 2017. godine o imenovanju privremenog stečajnog upravitelja Zdravka Krznara, OIB: 50405381305, Sveti duh 123, Zagreb.


Obrazloženje
Predlagatelj Financijska agencija, Regionalni centar Rijeka podnijela ovome sudu 10. kolovoza 2016. prijedlog za otvaranje stečajnog postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391 (dalje: dužnik) na temelju čl. 444. stavka 2. Stečajnog zakona (Narodne novine br. 71/15, dalje: SZ-a), navodeći kako je dužnik na dan 17. studenoga 2016. godine u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 57.053,47 kn, u koji iznos je uračunata kamata i naknada Financijske agencije za provedbu ovrhe na novčanim sredstvima.
		Rješenjem ovog suda posl. br. St-1304/2016-3  od 12. siječnja 2017. godine pokrenut je prethodni postupak nad ovim dužnikom radi utvrđivanja pretpostavki za otvaranje stečajnog postupka nad dužnikom, a rješenjem ovog suda posl. br. St-1304/2016-6 od 27. siječnja 2017. godine određena je mjera osiguranja imenovanjem privremenog stečajnog upravitelja.
		Naknadno zaprimljena potvrda Financijske agencije od 15. ožujka 2017. godine iz koje je razvidno da u Očevidniku redoslijeda osnova za plaćanje dužnik više nema nepodmirenih osnova za plaćanje.
		Slijedom navedenoga, a na temelju članka 128. stavak 9. i 6. Stečajnog zakona (objavljen u NN 71/15, dalje: SZ), a u svezi sa člankom 5. i 6. SZ-a, valjalo je odlučiti kao u izreci.
				Rijeka, 22. ožujka 2017. g.

							                Sudac
							          Vera Jelenović



						
UPUTA O PRAVNOM LIJEKU:
	Protiv  ovog  rješenja nezadovoljna stranka može podnijeti žalbu u roku od 8 dana od   dana primitka istog. Žalba  se podnosi putem ovog  suda u dva istovjetna primjerka, a o žalbi odlučuje Visoki trgovački sud  Republike  Hrvatske.






















1

image1.png




